Άλκης Κούρκουλος

Ο Άλκης (Αλκίνοος) Κούρκουλος ( Αθήνα ,15 Ιανουαρίου 1967 ) είναι Έλληνας ηθοποιός. Ο πατέρας του ήταν ο γνωστός ηθοποιός Νίκος Κούρκουλος και η μητέρα του η Μελίτα Κουτσογιάννη-Κούρκουλου, βοηθός σκηνοθέτη. Οι γονείς του δημιούργησαν το θέατρο ΚΑΠΠΑ, το οποίο ανέλαβε και ανέβασε δικές του παραγωγές αργότερα.

 Νεανικά χρόνια 
Γεννήθηκε και μεγάλωσε στην Αθήνα. Όταν ήταν μόλις τριών μηνών ταξίδεψε στην Αμερική με τη μητέρα του, Μελίτα Κουτσογιάννη-Κούρκουλου, για να συναντήσει για πρώτη φορά τον πατέρα του, Νίκο Κούρκουλο. Έχει μια βιολογική αδερφή, τη Μελίτα και δύο ετεροθαλή αδέρφια, την Εριέττα (γενν. 1993) και τον Φίλιππο (γενν. 1998) από τον δεύτερο γάμο του πατέρα του με την επιχειρηματία Μαριάννα Λάτση. Νονά του ήταν η ηθοποιός Μαίρη Χρονοπούλου, που υπήρξε πολύ στενή φίλη του πατέρα του.

Αρχικά σπούδασε διεύθυνση φωτογραφίας στη Σχολή Λυκούργου Σταυράκου. Στη συνέχεια σπούδασε στη Δραματική Σχολή του Εθνικού Θεάτρου.

 Καριέρα 
Εργάστηκε για κάποιο διάστημα ως βοηθός σκηνοθέτη και ηχολήπτης. Το 1985 έκανε το ντεμπούτο του στον κινηματογράφο, στην ταινία του Μανούσου Μανουσάκη Η σκιάχτρα, παίζοντας έναν νεαρό που ερωτεύεται μια νεράιδα. Ακολούθησε το 1987 η πρώτη εμφάνιση στην τηλεόραση στο Παραμύθι χωρίς όνομα του Μανουσάκη και πάλι στην ΕΤ1. Το 1989 εμφανίζεται στο θέατρο με το έργο Γεια σου, του Μπέρναρντ Σλέιντ. Πολύ γνωστός έγινε από την ταινία του Γιώργου Τσεμπερόπουλου Άντε γεια το 1990 και εντάχθηκε στη λίστα με τους ταχύτατα ανερχόμενους ζεν πρεμιέ.

Ακολούθησαν οι μεγάλες του επιτυχίες μέσα από τη συχνότητα του Mega Channel Αναστασία (1993) και Λόγω τιμής (1996). Έπειτα πρωταγωνίστησε στο Κρεσέντο στο Star (2000) και στο Ξέχασέ με στον Alpha (2004).

Στον κινηματογράφο έπαιξε στις ταινίες Προς την ελευθερία (1996), Black Out (1998), Το φως που σβήνει (2000), Poker Face (2012), Τέλειοι ξένοι (2016).

Η θεατρική του καριέρα συνεχίστηκε με συμμετοχές σε κεντρικά και περιφερειακά θέατρα. Μετά το Γεια σου (1989) ακολούθησαν Διπλή απιστία (1991), το Ημερολόγιο της Άννας Φράνκ (1992), Το φιντανάκι (1995), Ο θάνατος του εμποράκου (2002), Fool for love (2010), Πρόβα νυφικού (2013), Μυστικοί αρραβώνες (2014), Φιλουμένα (2015), Ταρτούφος (2016), Μαντάμ Σουσού (2017), Art (2018).

Δραστηριοποιήθηκε και ως παραγωγός για ένα διάστημα στο θέατρο ΚΑΠΠΑ, γεγονός που όπως έχει δηλώσει τον κατέστρεψε οικονομικά.

Έχει δανείσει τη φωνή του στον σερίφη Γούντι, στη μεταγλώττιση της αμερικανικής σειράς ταινιών Toy Story.

Ο ίδιος, όπως έχει πει σε συνέντευξή του, θέλει να περνά καλά στις παραγωγές που συμμετέχει για αυτό άλλωστε έχει απορρίψει κάποιες επαγγελματικές προτάσεις, καθώς αισθανόταν πως δεν θα ικανοποιούνταν. Δεν υπήρξε ποτέ καριερίστας.

 Προσωπική ζωή 
Γνωστές του σχέσεις υπήρξαν εκείνη με την τραγουδίστρια Τάνια Τσανακλίδου αλλά και εκείνες με τις ηθοποιούς Χρύσα Παπά και Ευγενία Δημητροπούλου. Δεν έχει παντρευτεί, και δεν τον ενδιαφέρει ο γάμος. Δηλώνει πως δεν έκανε παιδιά γιατί δεν έτυχε, αν και υπήρξαν στιγμές που θέλησε να αποκτήσει.

Αγαπά, εκτός από το θέατρο, την ταχύτητα, τις μηχανές μεγάλου κυβισμού, τα αυτοκίνητα, τον Παναθηναϊκό, τη ροκ, την τζαζ και τα ιδιαίτερα gadget. Μάλιστα, έτρεχε σε αγώνες ράλι για ένα διάστημα.

 Φιλμογραφία 

 Κινηματογραφικές ταινίες 
ΈτοςΤίτλοςΡόλος1985Η σκιάχτραΑντώνης1988Παραμύθι χωρίς όνομαΒασικός ρόλος1990Άντε γειαΧρήστοςΚάποιος που να ζειβασικός ρόλος1996Προς την ελευθερίαπρωταγωνιστικός ρόλος1998Black outΧρήστος2000Το φως που σβήνειΠέτρος2003Χάρτινο καράβιπρωταγωνιστικός ρόλος2012Poker FaceΑδιάβροχος2016Τέλειοι ΞένοιΑλέκος

 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις1986-1987Η σκιάχτραΕΤ1ΑντώνηςΠρωταγωνιστικός Ρόλος1988Παραμύθι χωρίς όνομαΕΤ1Τηλεταινία, Πρωταγωνιστικός Ρόλος1993-1994Αναστασία MEGAΑλέξανδρος ΚυριαζήςΠρωταγωνιστικός Ρόλος1994Ανατομία ενός εγκλήματοςΑΝΤ1Βλάσης Επεισόδιο: "Σκοτεινή διαδρομή"1995Εσύ ΑποφασίζειςMEGAΕπεισόδιο: "Αρχαίοι λίθοι"1996-1997Λόγω τιμήςMEGAΜάνος ΠαναγιωτόπουλοςΠρωταγωνιστικός Ρόλος2000-2001ΚρεσέντοSTARΔημήτρηςΠρωταγωνιστικός Ρόλος 2003Χάρτινο καράβιALPHAΤηλεταινία, Πρωταγωνιστικός Ρόλος2004-2005Ξέχασέ μεALPHAΒασίληςΠρωταγωνιστικός Ρόλος 2007Ιστορίες από την απέναντι όχθηΑΝΤ1Γιώργος Επεισόδιο: "Νεράιδα"2010-2011Χωρίς όριαANT1Αλέξανδρος Μαγκλής Πρωταγωνιστικός Ρόλος2019-2020Λόγω τιμής, 20 χρόνια μετάΣΚΑΪΜάνος Παναγιωτόπουλος Πρωταγωνιστικός Ρόλος2025Το Απαραίτητο ΦωςERTFLIXΣαββίδηςΒασικό Καστ

 Μεταγλωττίσεις 
ΈτοςΤίτλοςΡόλος1995Toy StoryΣερίφης Γούντι1999Toy Story 22010Toy Story 32019Toy Story 4

 Θεατρικές παραστάσεις 

 Γεια Σου (1989)
 Διπλή Απιστία (1991),
 Το Ημερολόγιο της Άννας Φρανκ (1992),
 Καημένε μου Μάρικ (1994)
 Το Φιντανάκι (1995)
 Η Αποψη της Εϊμι (1998)
 Το καρναβάλι του έρωτα (1999)
 Παίζοντας με τη φωτιά (2000)
 Μιζερέρε (2001)
 Ο θάνατος του εμποράκου (2002),
 Ο μυστήριος mr Love (2005)
 Ταξίδι μεγάλης μέρας μέσα στη νύχτα (2007)
 Fool for love (2010),
 Πρόβα Νυφικού (2013),
 Μυστικοί Αρραβώνες (2014),
 Φιλουμένα (2015),
 Ταρτούφος (2016),
 Μαντάμ Σουσού (2017),
 Art (2018).

 Παραπομπές 

 Εξωτερικοί σύνδεσμοι  


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου